**SIA “Katoļu 9”**

**Konkursa žūrijas komisijas sēdes**

**PROTOKOLS**

**lietā par atklātu** **apbūves ieceres arhitektūras risinājumu ideju konkursu “****APARTAMENTU VIESNĪCAS JAUNBŪVE ZAĶUSALAS KRASTMALĀ 21”**

**(turpmāk – Konkurss)**

Rīgā

2021. gada 5. jūlijā Nr. 3

**Sēde sākas plkst.15:00**

**Sēde beidzas plkst.15:57**

**Pasūtītājs: SIA “Katoļu 9”, reģ.nr.40103569016**

**Konkursa žūrijas komisija (turpmāk – Žūrijas komisija)** darbojas šādā sastāvā:

Žūrijas komisijas priekšsēdētāja:

**Olga Muhanberga** - SIA “KATOĻU 9” valdes priekšsēdētāja.

Žūrijas komisijas priekšsēdētāja vietniece:

**Ilze Rukmane-Poča** - sertificēta arhitekte.

Žūrijas locekļi:

**Gunita Kalīte** - Rīgas pilsētas būvvalde Arhitektūras pārvaldes Arhitektu nodaļas vadītāja vietniece;

**Māra Liepa-Zemeša** - Rīgas domes Pilsētas attīstības departamenta Pilsētvides attīstības pārvaldes Teritorijas plānojuma nodaļas vadītāja, pārvaldes vadītāja vietnieka p.i.;

**Edgars Bērziņš** - Latvijas Arhitektu savienības pārstāvis, sertificēts arhitekts;

**Juris Monvīds Skalbergs** - Rīgas pašvaldības aģentūra "Rīgas pilsētas arhitekta birojs" pārstāvis;

**Juris Bērziņš** - sertificēts arhitekts.

**Sēdē nepiedalās:**

**Juris Bērziņš** - sertificēts arhitekts.

**Protokolē:**

Žūrijas komisijas atbildīgā sekretāre (bez balsošanas tiesībām) **Dina Beķere.**

**Žūrijas Komisija strādā attālināti un izskatāmos jautājumus apspriež, organizējot video konferenci.**

**Darba kārtība:**

1. Konkursā iesniegto darbu vērtēšana, apkopojums, rezultāti un devīžu atvēršana.

**Par pirmo jautājumu – Konkursā iesniegto darbu vērtēšana, apkopojums rezultāti un devīžu atvēršana.**

D.Beķere informē, ka līdz Konkursa noteikumos noteiktajam piedāvājumu iesniegšanas termiņam - 2021. gada 28. maijam, plkst. 16.00 – tika saņemti 4 (četri) Konkursa darbi ar sekojošām Konkursa darbu devīzēm:

|  |  |  |
| --- | --- | --- |
| **Nr.p.k.** | **Konkursa darba devīze** | **Konkursa darba iesniegšanas datums, laiks** |
| 1. | UV777 | 27.05.2021. - 13:49 |
| 2. | ZK21 | 28.05.2021. – 9:46 |
| 3. | AD111 | 28.05.2021. – 11:27 |
| 4. | ZK140 | 28.05.2021. – 11:53 |

Saskaņā ar Konkursa noteikumiem, Konkursa darbi pēc to atvēršanas tika nodoti vērtēšanai Žūrijas komisijai.

Žūrijas komisijas atbildīgā sekretāre ziņo, ka saskaņā ar Konkursa noteikumiem, veicot piedāvājumu noformējuma un atbilstības pārbaudi, tika konstatēts, ka iesniegtais Konkursa darbs ar devīzi **ZK21 neatbilst** Konkursa noteikumu 9.nodaļas prasībām, proti, Konkursa darbs neatbilst Konkursa noteikumu 9.5.1.punkta., 9.5.2.punkta un 9.5.3.punkta prasībām. Līdz ar to, ievērojot Konkursa noteikumu 10.3.punktu, Žūrijas komisija konstatē, ka minētais konkursa darbs un iesniegtais piedāvājums nav izvērtējams, jo tas neatbilst Konkursa noteikumu 9.nodaļas prasībām par piedāvājuma sastāvu un noformējumu.

Konkursa darbi ar devīzēm **UV777, ZK140, un AD111, atbilst** Konkursa noteikumu prasībām par piedāvājuma sastāvu un noformējumu.

Atbilstoši Konkursa noteikumu 10.6.punktam, D.Beķere informē, ka līdz iepriekš noteiktajiem Konkursa darbu individuālajiem izvērtēšanas termiņiem un līdz šai sēdei ir saņemti visu Žūrijas komisijas locekļu individuālie vērtējumu par Konkursa darbiem atbilstoši Konkursa noteikumu 11.punkta vērtēšanas kritērijiem.

Konkursa darbu vērtēšanas kritēriji:

|  |  |  |
| --- | --- | --- |
| **Nr. p.k.** | **Kritērijs (Konkursa noteikumu 11.punkts)** | **Maksimāli piešķiramais punktu skaits** |
| 1. | Konkursa Darba pilsētbūvnieciskā un arhitektoniskā veidola risinājuma idejas kvalitāte - idejas oriģinalitāte, augstbūves apjoma un arhitektoniskā veidola uztvere salas un pilsētas kontekstā | 30 |
| 2. | Konkursa objekta ģenerālā plāna shēmas konceptuālo risinājumu kvalitāte saistībā ar konkrētās pilsētvides īpatnībām/prasībām | 30 |
| 3. | Jaunā būvapjoma veidola un fasāžu arhitektoniski inovatīvais risinājums un materiālu izvēle | 20 |
| 4. | Apbūves ieceres funkcionalitāte, tās tehniskie rādītāji (atbilstoši Darba uzdevumā minētajai  informācijai 1. pielikums) | 15 |
| 5. | Citi specifiski papildus kritēriji pēc žūrijas komisijas ieskatiem (ilgtspējība, racionalitāte, u.tml.) | 5 |
|  | Kopā: | 100 |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Devīze** | **J.M.Skalbergs** | **E.Bērziņš** | **J.Berziņš** | **M.Liepa-Zemeša** | **G.Kalīte** | **I.Rukmane-Poča** | **O.Muhanberga** | **KOPĀ** |
| UV777 | 55 | 73 | 60 | 42 | 73 | 45 | 42 | **390** |
| ZK140 | 75 | 55 | 75 | 55 | 80 | 65 | 55 | **460** |
| AD111 | 65 | 51 | 85 | 65 | 66 | 65 | 90 | **487** |

Žūrijas komisijas locekļu vērtējumi:

Vidējais aritmētiskais[[1]](#footnote-1) Žūrijas komisijas locekļu kopvērtējums par katru Konkursa darbu:

|  |  |  |
| --- | --- | --- |
| **Nr.p.k.** | **Devīze** | **Iegūto punktu skaits** |
| **1.** | **AD111** | **69.57** |
| **2.** | **ZK140** | **65.71** |
| **3.** | **UV777** | **55.71** |

Iepazinusies ar kopvērtējumu, Žūrijas komisija apkop un nosaka godalgošanai izvirzīto Konkursa darbu pirmo, otro un trešo vietu un konstatē, ka atbilstoši Konkursa noteikumos noteiktajiem vērtēšanas kritērijiem godalgojamo Konkursa darbu vietu sadalījums ir sekojošs:

|  |  |  |  |
| --- | --- | --- | --- |
| **Vieta** | **Devīze** | **Iegūto punktu skaits** | **Godalga EUR** |
| **Pirmā vieta** | **AD111** | **69.57** | 3000.00 |
| **Otrā vieta** | **ZK140** | **65.71** | 2000.00 |
| **Trešā vieta** | **UV777** | **55.71** | 1500.00 |

Atbilstoši Konkursa noteikumu 10.6. apakšpunktam, ievērojot godalgoto vietu sadalījumu, Žūrijas komisijas locekļi diskutē un sniedz savus individuālos viedokļus par Konkursa darbu/darbiem, saskaņā ar individuālajos vērtējumos veiktajām piezīmēm un ierosina Pasūtītājam pie godalgotās pirmās vietas Konkursa darba turpmākas izmantošanas ņemt vērā sekojošo:

Konkursa darbs ar devīzi AD111 uzskatāms par atbilstošu konkursa izvirzītajam mērķim (tēmai) un uzdevumam, attiecīgie risinājumi principā pilda Konkursa noteikumu un programmas izvirzītās prasības, kā arī tehniskie rādītāji ir atbilstoši. Darbs izceļas ar interesantu fasādes risinājumu, lokālu oriģinalitāti, kopumā veidojot diezgan izteiksmīgu telpisku akcentu pilsētas panorāmā. Ir domāts par silueta uzzirdināšanu fasādes struktūrā un par ēkas siluetu izgaismošanu tumšajā diennakts periodā. Ir labi organizētas gājēju/transporta kustības un izmantota ūdens mala un multifunkcionālas rekreācijas iespējas. Ieteicams piestrādāt pie tā, lai mazinātu uzsvaru uz masīvajiem apjomiem, būvapjomu, tostarp zikurāta tipa formu. Attīstot turpmāk ideju ieteicams piestrādāt pie kompozicionālā izvietojuma, plāna struktūras.

Ievērot, ka būvapjoma risinājumam būtu jāatbilst Rīgas teritorijas un izmantošanas nosacījumu (turpmāk – RTIAN) 276. un 290. punktam, proti, pie ielām būve nedrīkst izvirzīties ārpus 45o leņķa veidotas telpas, mērot no ielas pretējās puses ēkas būvlaides vai plānotās būvlaides, ja ielas pretējā pusē nav ēku. 16 un vairāk stāvu ēkām šis noteikums attiecas tikai uz ēkas apakšējo apjomu, kas nav zemāks par 12m. Vienlaikus jaunu daudzstāvu apbūvi veidot normatīvi noteiktajā attālumā no zemesgabala robežas, izvērtējot blakus esošajos zemesgabalos iespēju vēlāk uzbūvēt konkrētās teritorijas apbūvei un plānojuma situācijai raksturīgu ēku zemesgabala ārējā perimetrā, ievērojot minimālos attālumus starp ēkām, insolācijas un ugunsdrošības prasības. Attiecīgajā gadījumā, turpmākajā būvniecības ieceres dokumentācijā ietver apbūvējamās teritorijas šķērsgriezumu ar perspektīvā blakus esošajā zemesgabalā iespējamās ēkas shematisku attēlojumu, pieņemot konkrētajā apbūves situācijā pieļaujamos maksimālos apbūves augstuma noteikumus, Kā arī neparedzēt autostāvvietas priekšpagalmā.

Ņemot vērā minēto, Žūrijas komisija vienojas piešķirt Konkursa darbiem godalgojamās vietas.

Saskaņā ar Konkursa noteikumu 10.7.punktu tiek atvērtas godalgoto Konkursa darbu sastāvā iesniegtās slēgtās aploksnes un noskaidroti godalgoto vietu Konkursa darbu autori:

|  |  |  |
| --- | --- | --- |
| **Vieta** | **Devīze** | **Konkursa darba iesniedzējs-dalībnieka nosaukums** |
| **1.** | **AD111** | **SIA “VVV Architecture”,** reģ.Nr.40203048069 |
| **2.** | **ZK140** | **Arhitekts Jānis Atelbauers,** sert.Nr.1-00901 |
| **3.** | **UV777** | **SIA “A+SH”,** reģ.Nr.50103430831 |

**Nolēma:**

1. Apstiprināt Konkursa rezultātus, piešķirot Konkursa darba autoriem, kuri ieguvuši pirmo, otro un trešo vietu attiecīgās godalgas.
2. Piecu darbdienu laikā informēt Konkursa godalgoto vietu ieguvējus par konkursa rezultātiem.
3. 10 (desmit) darbdienu laikā Konkurss noteikumu 12.punktā noteiktajā kārtībā sagatavot un publicēt paziņojumu par Konkursa rezultātiem, pievienojot īsas anotācijas par Konkursa darbiem.

*Pielikumā:*

1.pielikums – Žūrijas komisijas locekļus individuālie vērtējumi par Konkursa darbiem.

2.pielikums – Konkursa darbu iesniedzēju kvalifikācijas vērtējuma kopsavilkums.

Žūrijas komisijas priekšsēdētāja:*/personiskais paraksts/*  **Olga Muhanberga**

Sekretāre:*/personiskais paraksts/*  **D.Beķere**

1. Punktu skaits tiek aprēķināts summējot katra Žūrijas komisijas locekļa individuālo vērtējumu, izdalot to ar Žūrijas komisijas locekļu skaitu. [↑](#footnote-ref-1)